Чебен тимәс чер итәр балалар үстерәбезмени?

	Хәзерге заманда зур проблема калкып чыкты: бу – балалар суициды. Ник күбәеп китте икән мондый хәлләр бүген? Элек Совет чорында булганмы алар?
Бер яктан карасаң, бүген мондый хәл бөтенләй булырга тиеш түгел кебек.  Ашау-эчүгә иркенлек, өс бөтен, сүз иреге муеннан, контрольдә тотучы оешмалары да юк, ә нәтиҗә – киресенчә. 	 Ул балалар күбесе яхшы гаиләләрдән. Бәлки моның төп сере дә тормышка яраклашмаган «чебен тимәс чер итәр» дип атала торган,  авырлыкны, катырак сүзне күтәрә алмый торган балалар тәрбияләп үстерүдәдер? Ә бәлки моның тагын бер сере җәмгыятьнең начар булуында, начар үрнәк күрсәтүендәдер? Сораулар күп, җавап юк кебек. Әйе, совет заманында балаларның аңнарын хәрби-патриотик, рухи-патриотик юнәлешкә юнәлтүче оешмалар, түгәрәкләр, тимурчылар отрядлары күп һәм бу оешмаларның файдасы көн кебек ачык иде.   
	Фәндияр ГЫЙЛМАНОВ	
Шәһри Казан

	№   |  	


